**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v Obchodnom registri Mestského súdu Bratislava III, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **16.09.2024 v DK Ružinov**

**Prítomní členovia predstavenstva**:

Ing. Richard Bednár, PhD., MBA - predseda predstavenstva

Ing. Martin Patoprstý - člen predstavenstva

Mgr. et. Mgr. Marek Machata – člen predstavenstva

**Prítomní za dozornú radu:**

**Prítomní za CULTUS Ružinov, a.s.: -**

**Hostia: -**

P. Bednár, predseda predstavenstva (ďalej aj ako „PP“) na úvod privítal všetkých prítomných na zasadnutí predstavenstva. PP oboznámil prítomných s navrhovaným programom podľa pozvánky dal hlasovať o návrhu programu ako celku:

Program:

1. Správa o hospodárení za 1. polrok 2024

2. Informácia k podujatiam

3. Rôzne

4. Per rollam

Hlasovanie:

Za: 3

Proti: 0

Zdržal sa: 0

Návrh bol prijatý.

Za zapisovateľa bol navrhnutý p. Richard Bednár.

Hlasovanie:

Za: 3

Proti: 0

Zdržal sa: 0

Návrh bol prijatý.

**Bod č. 1. – Správa o hospodárení za 1. polrok 2024**

P. Bednár predstavil jednotlivé časti Správy o hospodárení za 1. polrok 2024. Počas 1. polroka 2024 sa uskutočnilo v našich kultúrnych zariadeniach 676 podujatí, ktoré navštívilo 105 766 ľudí. Okrem uvedených podujatí sa v dome kultúry a spoločenských domoch viedli kurzy a cvičenia pre deti, mládež a seniorov. Pre väčšinu z nich bol v 1. polroku nájom zadarmo, alebo bol tento nájom zľavnený. Celkovo sa každý týždeň v našich kultúrnych domoch uskutočnilo 140 krúžkov, ktoré navštívilo 1 477 kurzistov - najmä z radov detí a mládeže. V 1. polroku 2024 Spoločnosť vytvorila zorganizovala podujatia: **Ahoj sused!** - hlavným cieľom bolo priniesť priamo do sídlisk a lokálnych komunít vzdelávacie, kultúrne, ale aj športové podujatia, a tak vytvárať silné lokálne vzťahy medzi susedmi. **Hrdinovia v Ružinove** – deti mali možnosť spoznať prácu policajtov, zdravotníkov a hasičov. Snahou bolo tiež posilniť dôveru obyvateľov v týchto záchranných zložkách. Za prvý polrok Spoločnosť zorganizovala pre MČ Ružinov 54 podujatí, ktoré navštívilo 37 400 ľudí.

Krátkodobé nájmy sa podarilo navýšiť o 77 % vďaka aktívnemu oslovovaniu potenciálnych nájomcov. Dlhodobé nájmy spoločnosť zvýšila o 16,1 % a to aj prostredníctvom prenájmu miestností, ktoré boli predtým prázdne a to najmä kvôli zlému technickému stavu.

Spoločnosti sa podarilo znížiť náklady na el. energiu o 30 % a náklady na teplo a teplú vodu o 27,1 %.

Následne prebehla diskusia o jednotlivých možnostiach zvyšovania výnosov a znižovania nákladov.

Uznesenie č. 16.09.2024 / 1.: *Predstavenstvo schvaľuje Správu o hospodárení za 1. polrok 2024.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 2 – Informácia k podujatiam**

Predstavenstvo diskutovalo o podujatiach za prvý polrok 2024. Pozitívne boli hodnotené podujatia pre rodiny ako Hrdinovia v Ružinove, Ahoj sused!, ale aj podujatia pre širokú verejnosť ako napr. Ples Ružinovčanov. Pozitívne bola tiež hodnotená spolupráca s Trhoviskom Miletičova. Dramaturgia podujatí je dobre nastavená a láka stále väčšie a väčšie množstvo návštevníkov.

**Bod č. 3. – Rôzne**

P. Bednár predstavil návrh odmien pre zamestnancov za Q3 2024. Následne prebehla diskusia a úprava odmien. Upravené odmeny boli schválené

Uznesenie č. 16.09.2024 / 2.: *Predstavenstvo schvaľuje odmeny zamestnancom podľa finálnej tabuľky.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 4. - ,, Hlasovanie per rollam“**

Uznesenie “per rollam” 20.08.2024 / 1.:Šachový klub Doprastav Bratislava. *Predstavenstvo schvaľuje žiadosť Michala Vrbu zo dňa 20.08.2024 na prenájom miestnosti za 150 € na celé obdobie.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 26.08.2024 / 1.:Predstavenstvo schvaľuje prenájom bielych stoličiek v dňoch 28.-30. august – 700 € / 700 stoličiek pre firmu KLOST.

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 27.08.2024 / 1.:Predstavenstvo schvaľuje žiadosť Jána Marčeka zo dňa 26.8.2024.

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 11.09.2024 / 1.:Predstavenstvo schvaľuje žiadosť Antona Rychtárika ( Agua Bratislava ) zo dňa 05.09.2024 na sumu 600 € za jedno podujatie vrátane obiliáru.

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 13.09.2024 / 1.:Predstavenstvo schvaľuje žiadosť Martina Šusteka zo dňa 12.09.2024 na zvýhodnené nájomné v SD Nivy na sumu 100 € na 22.10.2024 – EKOTOPFILM.

Za: 3

Proti: 0

Zdržal sa: 0

Uznesenie bolo prijaté.

**Termín ďalšieho stretnutia predstavenstva**

Termín ďalšieho stretnutia predstavenstva bol určený na prvú polovicu októbra.

PP poďakoval všetkým za účasť na stretnutí predstavenstva a stretnutie ukončil.

 ***Ing. Richard Bednár, PhD., MBA***

***predseda predstavenstva***

***Ing. Martin Patoprstý***

***člen predstavenstva***

 **Mgr. et. Mgr. Marek Machata**

***člen predstavenstva***

V Bratislave dňa 16.09.2024

Zapísal: Ing. Richard Bednár, PhD., MBA